Viisas Bunga (jakso)

**Viisas Bunga** (engl. Bunga the Wise) on *Leijonakaartin* 1. kauden kolmas jakso.

## Juoni lyhyesti

(*Epävirallinen suomennos*)

Tulvavedet uhkaavat Jylhämaata, ja Bunga yrittää korjata sen nopeasti. Tämän jälkeen Kion ja muut Leijonakaartin jäsenet oppivat, että nopea ja helppo ratkaisu ongelmaan ei ole aina paras.

## Yksityiskohtainen juoni

"Viisas Bunga" alkaa, kun Kion, Bunga, Beshte, Fuli ja Ono yrittävät estää paviaaniperhettä tippumasta irronneen puun mukana jyrkänteeltä. Kun paviaanit kieltäytyvät, Kion lähettää Bungan pelottamaan ne alas. Suunnitelma toimii, ja paviaanit tulevat alas.

Tämän jälkeen Leijonakaarti pitää taukoa, ja Kion menee puhumaan Mufasan kanssa. Pentu kysyy, pitäisikö hänen käyttää Vanhinten karjuntaa ja puhaltaa myrskyt pois. Mufasa vastaa, että sade on osa Elämän tietä, ja eläimet tarvitsevat vettä selvitäkseen.

Myöhemmin, Kionin ollessa menossa takaisin ystäviensä luokse, hän näkee tulvavesivallin tasangoilla. Pentu käskee Onoa katsomaan tilannetta, ja lintu kertoo, että Kiziwa-järvi tulvii. Bunga ehdottaa, että he kokavat kiviä tulvaveden eteen, ja tulva pysäytetään hetkeksi.

Muiden Jylhämaan eläinten kerääntyessä paikalle, Rafiki saapuu ja kehuu mesimäyriä niiden viisaudesta. Hän kuitenkin keskeyttää puheensa, kun vahingossa tiputtaa kantamansa hedelmän. Bunga ei kuuntele Rafikia loppuun, vaan huudahtaa olevansa Jylhämaan viisain eläin. Hän lähtee kertomaan asiasta sedilleen Timonille ja Pumballe, kaikki eläimet perässä seuraten. Tämän jälkeen Rafiki sanoo lauseensa loppuun: mesimäyrät ovat viisaita vain silloin, kun ne ajattelevat ennen kuin puhuvat.

Kaartin juostessa Bungan perään, he kohtaavat eläimiä, jotka ovat pulassa, ja pysähtyvät auttamaan niitä. Pian Ono lentää paikalle, ilmottaen, että heidän täytyy nähdä, mitä on meneillään Hakuna Matata -putouksella.

Kun Leijonakaarti saapuu putoukselle, he näkevät eläimiä odottamassa Bungan tapaamista. Bunga laulaa "Viisaan Bungan" setiensä ja muiden eläinten kanssa. Sitten mesimäyrä antaa huonoja neuvoja eläimille.

Kion tajuaa, mikä katastrofi tilanne on ja yrittää puhua Bungalle järkeä. Mesimäyrä ei kuitenkaan suostu liittymään uudelleen kaartiin. Timon ohjaa ystävykset ulos Bungan luolasta, ja kaarti lähtee vastahakoisesti. Heidän kävellessään pois Fuli sanoo, että Bunga on viimeinen eläin, jolta pitäisi kysyä neuvoa. Beshte kuitenkin huomauttaa, että Bunga onnistui pysäyttämään tulvavedet. Kion on samaa mieltä, mutta myöntää, että jokin tilanteessa vaivaa häntä.

Kävellessään pitkin Jylhämaata, kaarti vapauttaa strutsin, jolla on pää hiekassa. Strutsi kertoo, että Viisas Bunga oli neuvonut häntä tekemään niin. Tämän jälkeen ystävykset kohtaavat vielä lisää eläimiä, joille Bunga on jakanut neuvojaan. Kaarti pelastaa eläimet ja Kion myöntää, että heidän täytyy pysäyttää Bunga.

Seuraavaksi he näkevät Bungan johtamassa paraatia ja juhlimassa viisauttaan. Kion yrittää vielä kerran puhua ystävälleen, mutta tämä huomauttaa, että kaikki rakastavat hänen viisauttaan. Timon sanoo, että Bunga korjasi padon, mutta juuri silloin pato rikkoutuu, ja eläinten täytyy paeta.

Kionin johtamana eläimet juoksevat kanjoniin, mutta huomaavat olevansa umpikujassa. Ansassa olevat eläimet kysyvät Bungalta neuvoa, mutta mesimäyrä käskee kuunnella Kionia, joka oikeasti osaa käsitellä onnettomuustilanteita. Kion käyttää karjaisuaan ja tulvavesi vetäytyy taaksepäin.

Myöhemmin kaarti rentoutuu tulvan luomalla uudella vesilammikolla. Rafiki varoittaa Bungaa, ettei kukkien keskellä kannata lekotella. Bunga muistuttaa Rafikia, että hän on Jylhämaan viisain eläin. Rafiki korjaa häntä ja sanoo, että mesimäyrät ovat viisaita vain, kun ne ajattelevat loppuun asti. Kohta Bungan lekottelupaikka muuttuukin mutalammikoksi, ja hän myöntää, että voi elää, vaikka ei olisikaan Jylhämaan viisain.

## Kuvia

Kion kysyy Mufasalta neuvoaLeijonakaarti yrittää pysäyttää Kiziwa-järven tulvavedetBunga laulaaLeijonakaarti puhuu Bungan kanssaEläimet juhlivat, kun Kion pysäyttää tulvan karjaisullaan
## Trivia

* Bunga viittaa tähän jaksoon Enää en karju -jaksossa.
* Tässä jaksossa on joitakin viittauksia Leijonakuninkaaseen.